Aalborg Karneval melder nu ud, at der er solgt 20.000 armbånd. Arrangørerne er optimistiske og tror på et karneval til næste år.

Tre dage før dagens karneval lød der et nødråb fra arrangørerne, fordi der ikke var solgt armbånd, og derfor var næste års karneval i fare. Men nu ser det ud til at der er opbakning til karnevallet. - Der er nu solgt over 20.000 armbånd, så vi er optimistiske, når det gælder karnevallet næste år, siger Raimar Ivang, der er talsmand for Aalborg Karneval. Armbåndene til 125 kroner giver adgang til drikkevand, bedre toiletforhold og gæsterne slipper for kø til kildeparken.